Public procurement notice: Contract Award Notice
Published: 2021-02-03
Buyer: Erhvervsstyrelsen
Country: DK
Contract type: Services
Procedure: Negotiated without a prior call for competition
CPV classification: 72232000: Development of transaction-processing software
Estimated value: 20000000 DKK
Award criteria: Lowest price

Technical requirements: Erhvervsstyrelsens har på baggrund af det presserende behov for at implementere kompensationsordningerne vedtaget af Folketinget indgået en kontrakt om udvikling, vedligehold og videreudvikling af den omfattende kompensationsordningssystemportefølje. Den fortsatte udvikling, vedligehold og videreudvikling er altafgørende for at kunne understøtte udbetalinger til borgere og virksomheder på baggrund af covid-19 kompensationsordningerne.
Erhvervsstyrelsen har tildelt en kontrakt angående udvikling, vedligehold og videreudvikling af covid-19 systemer til understøttelse af kompensationsordningerne i Erhvervsstyrelsen.
- Område 1: Indkøb af udvikling og test af eksisterende og nye it-løsninger inden for kompensationsordningerne, samt tilpasninger i grænseflader i egne eller andre myndigheders applikationer. Dette inkluderer også muligheden for at anvende andre myndigheders data til kontrol og tilsyn.
- Område 2: Indkøb af medarbejdere i funktioner, der arbejder med systemudvikling af kompensationsordningerne, som normalt vil blive varetaget af Erhvervsstyrelsens egne medarbejdere.
- Område 3: Indkøb af facilitering af den agile metode samt modeller til machine learning i forhold til kompensationsordningerne.
- Område 4: Vedligehold, videreudvikling og support af eksisterende it-systemer inden for Erhvervsstyrelsens øvrige portefølje, som er særlig kritisk i forhold til opretholdelse af stabil drift på kompensationsordningerne.
I marts 2020 blev leverandøren på baggrund af en rammeaftale tildelt en kontrakt på at udvikle kompensationsordningerne.
Erhvervsstyrelsen har tidligere truffet beslutning om at bruge alle disponible ressourcer på det løbende arbejde med udvikling, vedligehold og videreudvikling af systemporteføljen, da det har været, og fortsat er, samfundskritisk at få udbetalinger igangsat og gennemført hurtigst muligt. Det har af denne grund ikke været muligt samtidig at opretholde det sædvanlige og fornødne dokumentationsniveau.
De medarbejdere hos leverandøren, der har udviklet og vedligeholdt ordningerne hidtil, har således alene den fornødne viden til at håndtere disse systemer, og det er Erhvervsstyrelsens vurdering, at det med det nuværende dokumentationsniveau, ikke er muligt at gennemføre en konkurrenceudsættelse af kontrakten. Hertil kommer, at der til stadighed er behov for at foretage ændringer i stor hast i takt med at der kommer nye kompensationsordninger og de eksisterende kompensationsordninger justeres. Mulighederne for at udfærdige udbudsmateriale og herefter gennemføre en udbudsforretning er ikke til stede, når der samtidigt er et samfundskritisk behov for at udbetalingerne fra kompensationsordningerne gennemføres så hurtigt som muligt.
En afgørende forudsætning for at kunne etablere de fornødne kompensationsordninger, herunder at videreudvikle de eksisterende ordninger, er, at leverandøren har den tekniske indsigt i systemernes kode, integrationer, funktionalitet osv. Da ordningerne er udviklet af leverandøren, og da der ikke foreligger sædvanlig dokumentation for ordningerne, jf. ovenstående, er det alene medarbejderne hos leverandøren, der har etableret ordningerne, der i en periode fremover indtil der tilvejebringes den fornødne dokumentation, kan gennemføre arbejdet med ordningerne.
Tilsvarende er der betydelige krav til interoperabilitet mellem ordninger og forskellige myndigheders egne løsninger, der igen forudsætter indgående kendskab til ordningernes kodning, for at nyudvikling kan administreres og afvikles sammen med eksisterende ordninger.
Af disse grunde er det umuligt for andre økonomiske aktører at videreudvikle, vedligeholde og nyudvikle nye ordninger til den tid og kvalitet, som ordningernes formål forudsætter.
Erhvervsstyrelsen har overvejet, om kontrakten med rimelighed kunne bringes i miniudbud i den nyligt indgåede it-rammeaftale 2020-2024, men har vurderet, at selvom denne rammeaftale efter sit indhold er relevant, ændrer det ikke ved, at der ikke foreligger den fornødne tid til at dokumentere de eksisterende ordninger. Der kan derfor ikke udarbejdes en kravspecifikation, der er egnet til at danne grundlag for et miniudbud.
Der foreligger dermed ikke et rimeligt alternativ til den valgte fremgangsmåde, jf. udbudsloven § 80, stk. 4.
Tilsvarende foreligger der ikke en kunstig indskrænkning af konkurrencevilkårene, jf. udbudsloven § 80, stk. 4, da indholdet i ordningerne er bestemt af Folketinget. Den manglende dokumentation er ikke udtryk for et ønske om at skabe en situation med leverandør lock-in, men derimod en konsekvens af den travlhed, der hidtil har været forbundet med arbejdet, samt det faktum, at pandemien til stadighed sætter danske myndigheder, virksomheder og borgere under et betydeligt pres.


Winner: Nine A/S
Award value: 20000000
Number of bids: 1